**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. június 29-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 94/2023.(V.23.) határozata a napirend elfogadásáról**

Balatonberény Község Önkormányzati Képviselő-testülete a 2023. május 23-i nyilvános ülésének napirendjét az alábbiak szerint állapítja meg:

1. **Közbiztonsági beszámoló**

Előadó: Balatonkeresztúri Rendőrőrs őrsparancsnoka

1. **Alapszolgáltatási Központ tevékenységéről beszámoló**

Előadó: Pungor-Horváth Barbara központ vezetője

1. **Balatonberényi Településüzemeltetési és Fejlesztési Közhasznú Nonprofit Kft. 2022. évi zárszámadása**

Előadó: Véghelyi Róbert ügyvezető

1. **Tájékoztató az üdülési szezonra való felkészülésről**

Előadó: Véghelyi Róbert ügyvezető

1. **VP6-7.2.1.1-21 pályázati támogatással megvalósuló „Balatonberény, Mise u.** **felújítása” című beruházásban döntés a kivitelező kiválasztására irányuló közbeszerzési eljárás indításáról**

Előadó: Druskoczi Tünde polgármester

1. **Előterjesztés Balatonberény Zártkerti közterületek elnevezésének elrendeléséről**

Előadó: Druskoczi Tünde polgármester

1. **Magyar Falu Program keretében megjelent pályázati kiírás út, híd, járda építésére, felújítására**

Előadó: Druskoczi Tünde polgármester

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **Gyermekvédelmi törvényből eredő feladatok végrehajtásának értékelése**

Előadó: Mestyán Valéria címzetes főjegyző

1. **A civil szervezetek támogatási rendjéről szóló önkormányzati rendelet felülvizsgálata**

Előadó: Mestyán Valéria címzetes főjegyző

1. **Belső ellenőrzésről tájékoztató**

Előadó: Mestyán Valéria címzetes főjegyző

1. **Vagyonrendelet felülvizsgálata**

Előadó: Mestyán Valéria címzetes főjegyző

1. **Az önkormányzat 2022. évi költségvetésének módosítása**

Előadó: Mestyán Valéria címzetes főjegyző

1. **Az önkormányzat 2022. évi zárszámadása**

Előadó: Mestyán Valéria címzetes főjegyző

1. **Balatoni Szociális Társulás társulási megállapodásának, Szervezeti és Működési Szabályzatának módosítása**

Előadó: Druskoczi Tünde polgármester

1. **Pályázat kiírása pályázati, turisztikai, marketing referens munkakör betöltésére**

Előadó: Druskoczi Tünde polgármester

1. **Egyebek**

Határidő: 2023. 05.23.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 95/2023.(V.23.) határozata a közbiztonsági beszámoló elfogadásáról**

Balatonberény Község Önkormányzat Képviselő-testülete megismerte és elfogadja a Balatonkeresztúri Rendőrőrs „Beszámoló Balatonberény település közrend, közbiztonsági, közlekedésrendészeti helyzetéről 2022.” című előterjesztését. Az önkormányzat megköszöni a Balatonkeresztúri Rendőrőrs munkáját a község közrendjének, közbiztonságának biztosításában.

Határidő: őrsparancsnok értesítésére 5 nap

Felelős: Druskoczi Tünde polgármester

**A képviselő-testületi határozatot megküldtük a Balatonkeresztúri Rendőrőrs őrsparancsnoka részére.**

**Balatonberény Község Önkormányzata Képviselő-testületének 96/2023.(V.23.) határozata az Alapszolgáltatási Központ beszámolójának elfogadásáról**

Balatonberény Község Önkormányzat Képviselő-testülete az Alapszolgáltatási Központ 2022. évi tevékenységéről adott beszámolót megismerte, megtárgyalta és azt elfogadja. A képviselő-testület megköszöni az Alapszolgáltatási Központ munkatársainak eddig végzett áldozatos munkáját.

Határidő: vezető értesítésére 8 nap

Felelős: Druskoczi Tünde polgármester

**Az Alapszolgáltatási Központ vezetőjét a döntésről értesítettük.**

**Balatonberény Község Önkormányzata Képviselő-testületének 97/2023.(V.23.) határozata a Balatonberényi Nonprofit Kft. 2022. évi zárszámadásának elfogadásáról**

Balatonberény Község Önkormányzat Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2022. évi pénzügyi beszámolóját 157.823 E Ft mérlegfőösszeggel, és 7 E Ft tárgyévi közhasznú eredménnyel jóváhagyja.

Határidő: Kft értesítése 8 nap

Felelős: Druskoczi Tünde polgármester

**Az ügyvezető a döntésről értesült.**

**Balatonberény Község Önkormányzata Képviselő-testületének 98/2023.(V.23.) határozata a Balatonberényi Nonprofit Kft. 2023. évi üdülési szezonra történő felkészüléséről szóló beszámoló elfogadásáról**

1. Balatonberény Község Önkormányzati Képviselő-testülete a Balatonberényi Településüzemeltetési Kft 2023. évi üdülési szezonra történő felkészüléséről adott beszámolóját elfogadja.
2. A képviselő-testület a községi strand belépőjegy árának felülvizsgálata mellett dönt és felkéri a jegyzőt, hogy a községi strand működéséről szóló önkormányzati rendelet módosítását a 2023. május 31-én tartandó rendkívüli képviselő-testületi ülésre készítse elő.

Határidő: Kft. ügyvezetője értesítésére 8 nap, rendelet-tervezet előkészítésére: 2023.

05.31.

Felelős: Druskoczi Tünde polgármester, Mestyán Valéria címzetes főjegyző

**Az ügyvezető részére a döntést kézbesítettük, a strandrendelet felülvizsgálata tárgyában a képviselő-testület a 2023. május 31-i ülésén a módosító rendeletet megtárgyalta és elfogadta.**

**Balatonberény Község Önkormányzata Képviselő-testületének 99/2023.(V.23.) határozata a Balatonberény, Mise út felújítása című projekt kivitelezése tárgyában kivitelező kiválasztására nyílt közbeszerzési eljárás megindításáról**

a.) Balatonberény Község Önkormányzata korábban döntött a VP6-7.2.1.1-21 kódszámú, Külterületi helyi közutak fejlesztése című felhívásra pályázat benyújtásáról. A benyújtott pályázatot a Vidékfejlesztési Program Irányító Hatósága, mint Támogató támogatásra alkalmasnak minősítette.

b.) Balatonberény Község Önkormányzat Képviselő-testülete a VP6-7.2.1.1-21. számú felhívás tárgyában előterjesztett támogatási kérelemmel elnyert támogatás felhasználásával megvalósuló, 3352641936 azonosítószámú, "Balatonberény, Mise út felújítása" című projekt kivitelezése tárgyában, a kivitelező kiválasztására "Balatonberény, Mise utca felújítása" elnevezéssel, a Kbt. 112. § (1) bek. b) szerinti hirdetmény közzétételével, *nyílt közbeszerzési eljárást* indít.

c.) A közbeszerzési eljárás tárgya: építési beruházás, a kivitelezés tervezett összege és a közbeszerzés becsült értéke a tervezői költségbecslés alapján: nettó 63.520.215.- Ft. A rendelkezésre álló forrás a fent megjelölt támogatás, melynek intenzitása 95,00%.

d.) A közbeszerzési eljárás lebonyolítására a megbízott: dr. Gelencsér-Gönczöl Adrienn. A bíráló bizottság tagjai: pénzügyi, gazdasági: Németh Gyöngyi, közbeszerzés tárgya szerinti, műszaki: Nagy László, jogi, közbeszerzési: dr. Gelencsér - Gönczöl Adrienn lesznek.

Határidő: azonnal

Felelős: Druskoczi Tünde polgármester

**A közbeszerzési eljárás folyamatban van.**

**Balatonberény Község Önkormányzata Képviselő-testületének 100/2023.(V.23.) határozata a balatonberényi zártkerti utak elnevezéséről**

Balatonberény Község Önkormányzatának Képviselő-testülete a zártkerti közutak elnevezéséről készült előterjesztést megismerte, megvitatta és a Balatonkeresztúrral folytatólagos-, továbbá a balatonberényi zártkerti gyűjtő utak vonatkozásában az alábbiak szerint dönt:

1. A Balatonberény 941/11, 062, 2659/1, 2659/2 hrsz. alatti zártkerti közutat Öreg-Bokrosi dűlő névvel nevezi el.
2. A Balatonberény 058, 2663 hrsz. alatti zártkerti közutat Hegyközi út névvel nevezi el.
3. A Balatonberény 2667 hrsz. alatti zártkerti közutat Hegyháti út névvel nevezi el.
4. A Balatonberény 048, 2674 hrsz. alatti zártkerti utat Hegykapu út névvel nevezi el.
5. A Balatonberény 050 hrsz. alatti zártkerti közutat Alhegyi út névvel nevezi el.
6. A Balatonberény 2660, 2665 hrsz. alatti zártkerti közutat Bokrosi út névvel nevezi el.
7. A Balatonberény 2676 hrsz. alatti zártkerti közutat Mélyút névvel nevezi el.
8. A Balatonberény 26054, 056, 2673 hrsz. alatti zártkerti közutat Döngős út névvel nevezi el.
9. A Balatonberény 2675 hrsz. alatti zártkerti közutat Pálinkaházi dűlő névvel nevezi el.
10. A Balatonberény 2671 hrsz. alatti zártkerti közutat Marhanyelv út névvel nevezi el.
11. a Képviselő-testület felkéri a polgármestert, hogy a határozati döntést véleményezésre, valamint a Balatonberény 2656, 2657, 2658, 2661, 2662, 2666 hrsz. zártkerti közutak elnevezésére vonatkozó lakossági javaslatok megtétele céljából a hirdetményt a település honlapján 15 napra tegye közzé.

1. A Képviselő testület a határidőt követően, a beérkezett véleményeket a soron következő ülésén ismételten tárgyalja.
2. A Képviselő-testület felkéri a Polgármestert, hogy a döntésről a kérelmezőt tájékoztassa.

Felelős: Druskoczi Tünde polgármester

Határidő: hirdetmény közzétételére 8 nap

**A hirdetmény közzététele megtörtént, a Balatonberény külterületi utak elnevezésével kapcsolatos napirendi pontot a képviselő-testület a 2023. június 29-i ülésén tárgyalja.**

**Balatonberény Község Önkormányzata Képviselő-testületének 101/2023.(V.23.) határozata az MFP pályázati kiírásról**

Balatonberény Község Önkormányzat Képviselő-testülete a Magyar Falu Programban nyílt pályázati lehetőséget megismerte és megtárgyalta.

Mivel a meghirdetett pályázati forrás nagyságrendje alapján kismértékű támogatás várható, továbbá a pályázat benyújtására rendelkezésre álló határidő rövid, a korábban elkészült műszaki tervek felhasználásával a József A. utca útburkolat felújításának és csapadékvíz rendezésének előkészítéséről dönt. A projekt megvalósításáról költségbecslés beszerzésért rendeli el.

A projektköltségek ismeretében a soron következő ülésén dönt a pályázatban való részvételről.

Határidő: 2023. május 31.

Felelős: Druskoczi Tünde polgármester

**A József A. utca útburkolat felújításának és csapadékvíz rendezésének előkészítése megtörtént, a projekt megvalósításáról elkészült költségbecslést a képviselő-testület a 2023. május 31-i rendkívüli ülésén megtárgyalta.**

**Balatonberény Község Önkormányzata Képviselő-testületének 102/2023.(V.23.) határozata a lejárt határidejű határozatok végrehajtásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. május 23.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. május 23.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 103/2023.(V.23.) határozata a gyermekvédelmi beszámoló elfogadásáról**

1. Balatonberény Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta és értékelte.
2. Balatonberény Község Önkormányzat Képviselő-testülete az előterjesztésben foglaltakat elfogadja és a Család- és Gyermekjóléti Szolgálat valamint az Alapszolgáltatási Központ beszámolóit és tevékenységét jónak értékeli.

Határidő: 2023. május 31.

Felelős: Mestyán Valéria címzetes főjegyző

**A döntés a gyámhatóság részére megküldésre került.**

**Balatonberény Község Önkormányzata Képviselő-testületének 104/2023.(V.23.) határozata a 2022. évről szóló összefoglaló belső ellenőrzési jelentésről**

Balatonberény Község Önkormányzat Képviselő-testülete megismerte a 2022. évben végzett belső ellenőrzési jelentést, a 2022. évről szóló összefoglaló belső ellenőrzési jelentést, és azt tudomásul veszi.

Határidő: 2023. május 30.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 105/2023.(V.23.) határozata a Balatoni Szociális Társulás Társulási megállapodásának, mellékletét képező Szervezeti és Működési Szabályzatának módosításáról**

Balatonberény Község Önkormányzat Képviselő-testülete megismerte és jóváhagyja az előterjesztés mellékletét képező, 2023. szeptember 1-ei hatálybalépéssel a Balatoni Szociális Társulás Társulási megállapodásának – mellékletét képező Szervezeti és Működési Szabályzatának módosítását.

Határidő: Társulás elnökének értesítése 5 nap

Felelős: Druskoczi Tünde polgármester

**A döntésről a társulás elnökét értesítettük.**

**Balatonberény Község Önkormányzata Képviselő-testületének 106/2023.(V.23.) határozata pályázati, kommunikációs és marketing referens munkakör betöltésére pályázat kiírásáról**

1. Balatonberény Község Önkormányzat Képviselő-testülete megismerte és megtárgyalta a „pályázati, kommunikációs és marketing referens” munkatárs munkakörébe tartozó feladatokat, az alkalmazás feltételeit és felhatalmazza a polgármestert az előterjesztés szerinti pályázati felhívás kiírására azzal a kiegészítéssel, hogy a foglalkoztatás jellege teljes vagy részmunkaidős, a bérezés megegyezés szerinti.
2. A képviselő-testület az állás betöltése esetén a felmerülő bérköltséget és annak járulékait az önkormányzat 2023. évi költségvetéséből a közösségszervező bérmaradványának terhére biztosítja.

Határidő: 2023. június 30.

Felelős: Druskoczi Tünde polgármester

**A pályázati kiírást közzétettük, a pályázatok benyújtásának határideje: 2023. július 15.**

**Balatonberény Község Önkormányzata Képviselő-testületének 107/2023.(V.23.) határozata a nyári rendezvények színpadtechnikájának biztosítása érdekében lefolytatott beszerzési eljárásról**

a)Balatonberény Község Önkormányzat Képviselő-testülete a Kiss Kata és Kormorán koncertek megtartása mellet dönt.

b)A koncertek színpadfedésére, hang-, és fénytechnika biztosítására kiírt beszerzési eljárást érvényesnek és eredményesnek nyilvánítja. Az eljárás nyerteseként a legkedvezőbb árajánlatot adó Stage Voice Kft-t hirdeti ki összesen 3.087.000 Ft+ÁFA vállalási árral. A vállalkozói díj összegét a 2023. évi költségvetés „Kulturális műsorok, rendezvények” fejezeten belüli átcsoportosításával biztosítja.

c)A képviselő-testület felhatalmazza a polgármestert a nyertes ajánlattevővel a vállalkozási szerződés megkötésére és aláírására.

Határidő: 8 nap

Felelős: Druskoczi Tünde polgármester

**A képviselő-testület a 117/2023.(V.31.) számú határozatával a döntést visszavonta.**

**Balatonberény Község Önkormányzata Képviselő-testületének 108/2023.(V.23.) határozata az Országgyűlés békepárti határozatához történő csatlakozásról**

Balatonberény Község Önkormányzat Képviselő-testülete Szita Károly Kaposvár Megyei Jogú Város polgármestere megkeresését megismerte, megtárgyalta és úgy döntött, hogy csatlakozik az Országgyűlés 5/2023.(III.31.) számon elfogadott békepárti határozatához.

Határidő: megkereső értesítésére 8 nap

Felelős: Druskoczi Tünde polgármester

**A képviselő-testület határozatát Szita Károly és Móring József részére megküldtük.**

**Balatonberény Község Önkormányzata Képviselő-testületének 109/2023.(V.23.) határozata a Hengerpark előtti tájékoztató tábláról**

Balatonberény Község Önkormányzat Képviselő-testülete a Balatonberény, Hengerpark előtti tájékoztató tábla elbontása mellett dönt. Felkéri a Balatonberényi Nonprofit Kft. ügyvezetőjét, hogy a tábla elbontásáról 2023. június 30-ig gondoskodjon.

Határidő: ügyvezető értesítésére 8 nap

Felelős: Druskoczi Tünde polgármester

**Ügyvezetőt a döntésről értesítettük.**

**Balatonberény Község Önkormányzata Képviselő-testületének 110/2023.(V.31.) határozata a napirend elfogadásáról**

Balatonberény Község Önkormányzati Képviselő-testülete a 2023. május 31-i nyilvános rendkívüli ülésének napirendjét az alábbiak szerint állapítja meg:

1. **Marcali Kistérségi Többcélú Társulás társulási megállapodás módosítása**

Előadó: Druskoczi Tünde polgármester

1. Beszámoló a 2022. évi könyvtári szolgáltatásról

Előadó: Druskoczi Tünde polgármester

1. **MFP-UHJ/2023 pályázati lehetőség**

Előadó: Druskoczi Tünde polgármester

1. **Strandrendelet felülvizsgálata**

Előadó: Mestyán Valéria címzetes főjegyző

1. Megállapodás a Kísérleti partszakaszon elhelyezendő stég megvalósításáról

Előadó: Druskoczi Tünde polgármester

1. Színpadtechnikai feladatok ellátása

Előadó: Druskoczi Tünde polgármester

Határidő: 2023. 05.23.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 111/2023.(V.31.) határozata a Marcali Kistérségi Többcélú Társulás Társulási Megállapodásának módosításáról**

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megtárgyalta és az alábbi határozatot hozza:

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosítását a tanács által 2023. május 22-i társulási ülésen elfogadott formában, valamint a Megállapodás 1. és 3. számú függelékét 2023. július 1-i hatálybalépéssel az előterjesztéshez mellékelt formában elfogadja.

A képviselő-testület felkéri a polgármestert, hogy a döntésről a Társulás Elnökét írásban tájékoztassa.

Határidő: 8 nap

Felelős: Druskoczi Tünde polgármester

**A döntésről a társuláas elnökét írásban értesítettük.**

**Balatonberény Község Önkormányzata Képviselő-testületének 112/2023.(V.31.) határozata napirend mellőzéséről**

Balatonberény Község Önkormányzat Képviselő-testülete a „Beszámoló a 2022. évi könyvtári szolgáltatásról” szóló napirend megtárgyalását a mai ülés tárgysorozatából mellőzi.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 113/2023.(V.31.) határozata az MFP-UHJ/2023 pályázati lehetőségről**

Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és felkéri a polgármestert, hogy a pályázati lehetőségről folytasson le személyes egyeztetést Móring József Attila kormánybiztos úrral. A képviselő-testület a személyes egyeztetés eredményének függvényében dönt a pályázaton való részvételről.

Határidő: 15 nap

Felelős: Druskoczi Tünde polgármester

**A személyes egyeztetésre sor került, a pályázaton való részvételről külön napirendi pont keretében a képviselő-testület a 2023. június 29-i ülésén dönt.**

**Balatonberény Község Önkormányzata Képviselő-testületének 114/2023.(V.31.) határozata a Balatonberény, József A. utca vízelvezetéséről**

1. Balatonberény Község Önkormányzat Képviselő-testülete felkéri a polgármestert, hogy a Balatonberény József A. utcával határos külterületek tulajdonosaival, illetve az adott terület mezőgazdasági vállalkozóival folytasson le egyeztetést ágazati szakember bevonásával az esőzések esetén a külterületekről lefolyó csapadékvíz megakadályozásának érdekében.
2. Felkéri továbbá a polgármestert, hogy az egyeztetést követően tartson az ügyben utcafórumot a Balatonberény, József A. utcai ingatlantulajdonosok részére.

Határidő: 15 nap

Felelős: Druskoczi Tünde polgármester

**Az ügyben tett intézkedésekről szóló tájékoztató a 2023. június 29-i képviselő-testületi ülés tárgysorozatának részét képezi.**

**Balatonberény Község Önkormányzata Képviselő-testületének 115/2023.(V.31.) határozata a strandrendelet felülvizsgálatáról**

Balatonberény Község Önkormányzat Képviselő-testülete a strandrendelet felülvizsgálata körében nem támogatja a nyugdíjas napijegy bevezetését.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 116/2023.(V.31.) határozata a Balatonberényi Fürdő és Szabadidő Egyesület felajánlásáról a Kísérleti partszakaszon elhelyezendő stég megvalósítása céljából**

1. Balatonberény Község Önkormányzat Képviselő-testülete megismerte a Balatonberényi Fürdő és Szabadidő Egyesület  felajánlását, mely szerint a Balatonberény Kísérleti partszakaszon elhelyezendő napozóstég megvalósításához 3.000.000 Ft-tal kíván hozzájárulni.
2. A képviselő-testület a hozzájárulást köszönettel elfogadja és felhatalmazza a polgármestert, hogy a pénzeszköz átadásra vonatkozó megállapodást az egyesülettel és a Balatonberényi Nonprofit Kft-vel megkösse.
3. A képviselő-testület elrendeli a 2023. évi költségvetésben szabadstrand kialakítási költségeire tervezett 2.000.000 Ft átutalását a Balatonberényi Nonprofit Kft. részére.

Határidő: szerződéskötésre 8 nap

Felelős:  Druskoczi Tünde polgármester

**A háromoldalú megállapodás megkötése, szerződő felek általi aláírása megtörtént.**

**Balatonberény Község Önkormányzata Képviselő-testületének 117/2023.(V.31.) határozata a 107/2023.(V.23.) számú képviselő-testületi határozat visszavonásáról és meghívásos beszerzési eljárás megindításáról**

a) Balatonberény Község Önkormányzat Képviselő-testülete a 107/2023.(V.23.) számú képviselő-testületi határozatát visszavonja.

b) Balatonberény Község Önkormányzat Képviselő-testülete a Kiss Kata és Kormorán koncertek megtartása mellet dönt. A koncertek színpadfedésére, hang-, és fénytechnika biztosítására a Stage Voice Kft., a Vipon Kft. és a Hanguru Kft., mint gazdasági szereplők meghívásával a beszerzési eljárás lefolytatása mellett dönt az előterjesztés szerinti ajánlattételi felhívás megküldésével.

c) A képviselő-testület felhatalmazza a polgármestert, hogy a Bíráló Bizottság döntési javaslata alapján a nyertes vállalkozóval a vállalkozási szerződést kösse meg.

d) A testület a vállalkozói díj összegét a 2023. évi költségvetés „Kulturális műsorok, rendezvények” fejezeten belüli átcsoportosításával biztosítja.

Határidő: ajánlattételi felhívás megküldése azonnal, szerződéskötésre: 2023. június 8.

Felelős: Druskoczi Tünde polgármester

**Az ajánlattételi felhívást közzétettük, a bíráló bizottság javaslata alapján a legkedvezőbb vállalási árat adó Hanguru Kft.-vel mindkét koncert színpadtechnikai feladatainak ellátására a vállalkozási szerződést megkötöttük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Május közepétől 3 alkalommal villámárvíz miatt veszélybe került településünk. A hirtelen lezúduló nagy mennyiségű esővíz lakóházakat, pincéket öntött el, közutak, közterületek károsodtak. A kármentésben részt vettek a helyi Polgárőr és Önkéntes Tűzoltó Egyesület, a Marcali Katasztrófavédelem és a Keszthelyi Hivatásos Tűzoltó Egyesület munkatársai.

A teendőkről intézkedési terv készült, ami külön előterjesztésként, önálló napirendi pontban kerül a képviselő-testület elé.

A 2023. évi Gondoskodó nemzet Program II. keretében „Csíkszentimrei iskolás gyermekek balatoni táboroztatása” címmel pályázatot nyújtottunk be a Bethlen Gábor Alapkezelő Zrt.-hez a testvértelepülési programok és együttműködések támogatására. (a benyújtási határidő 2023. június 15. volt). A 2023. augusztus 19-26. között Csíkszentimréről Balatonberénybe érkező 25 fő gyermek és 4 fő felnőtt kísérő étkeztetési költségeire igényeltünk 974.400 Ft önerő nélküli, vissza nem térítendő, egyösszegű előleg-támogatást, utólagos beszámolási kötelezettséggel.

A Szakmai Minősítő Testület 2023. június 13-ai ülésén arról döntött, hogy a „Minősített Közösségi Színtér” cím elnyerésére benyújtott pályázatunkat elfogadja, és az bírálatra kiadható. Az auditorok 2023. július 3. és augusztus 18. között látogatnak a színterekbe és készítik el az értékelő jelentéseket.

Június 1-én az óvodai, június 17-én a balatonszentgyörgyi általános iskolai, június 23-án a balatonkeresztúri általános iskolai ballagási- és tanévzáró rendezvényen vettem részt.

Folyamatosan zajlik a védőnői alapellátás átalakítása, a védőnői szolgálat tekintetében a munkáltatói jogokat 2023. július 1-től a Somogy Vármegyei Kaposi Mór Oktatókórház gyakorolja. Megtörtént a szolgálati jogviszony folyamatosságát biztosító szerződéskötés, a zökkenőmentes átállás biztosított.

A Balatoni Fejlesztési Tanács (BFT) megküldte a 2023. évi „Mozdulj Balaton!” strandi szabadidős sportprogram-sorozat tervezett helyszíneit, időpontjait. Az előkészítés keretében a szervezők együttműködnek a Balatonberényi strandot üzemeltető Nonprofit Kft-vel.

Június 4-én megemlékeztünk a Nemzeti Összetartozás Napjáról, a rendezvényen a Nyugdíjas Egyesület tagjai mellett néhány helyi lakos és nyaralóvendég vett részt.

2023. június 10-én (szombaton)10.00 órakor üdülőhelyi fórumot tartottunk, amelyre kb. 20 fő érdeklődő érkezett. A polgármesteri tájékoztató után mindenki feltehette kérdését és elmondhatta problémáját, ezekre a jelen lévő képviselők, a főjegyző és a polgármester adták meg a válaszokat.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. június 29.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. június 29.

Felelős: Druskoczi Tünde polgármester

Balatonberény, 2023. június 22.

Druskoczi Tünde sk.

polgármester