**E L Ő T E R J E S Z T É S**



Előterjesztés

Balatonberényi Községi ÖnkormányzatKépviselő-testületének

2023. június 29-i nyilvános ülésére

Tárgy: Döntés a Magyar Falu MFP-UHJ 2023 pályázatban való részvételről

Előadó:

Druskoczi Tünde

polgármester

**Tisztelt Képviselő- testület!**

A korábbi évekből ismert Magyar Falu fejlesztési programban idén is meghirdetésre került 2023. 06.15 - 2023. 07.15 közötti beadási határidővel a pályázati lehetőség.

A képviselő-testület korábbi döntésével a József A. utca burkolat felújításának és nyíltárok vízelvezető rendszerének költségeiről előzetes ajánlatbekérő elkészítését rendelte el.

Tászler László szakági tervező által készített költségvetés alapján a költségek a következők szerint tervezhetők:

- kivitelezési költség: 38.701.000.- Ft

- tervezési költség: 1.200.000.- Ft

- műszaki ellenőrzés, projekt költség: 1.000.000.- Ft

A kalkulált pályázati költség: 40.901.000.- Ft

A pályázati forrás nagyságáról, várható elosztásáról Móring József Atilla országgyűlési képviselőnél személyesen tájékozódtam. A kapott tájékoztatás alapján a pályázat benyújtása esetén csekély az esély a támogatás elnyerésére, ill. az igényelt nagyságrendű támogatás megítélésére.

A szorított költségvetési helyzetre tekintettel az alábbi határozat elfogadását javaslom.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta Balatonberény, József A. utca burkolatának és nyíltárkos vízelvezető rendszerének felújítása kapcsán a Magyar Falu 2023 pályázati kiírás alapján várható támogatási lehetőséget.

A képviselő-testület a várható csekély támogatási intenzitás miatt a Magyar Falu MFP-UHJ 2023 pályázaton nem kíván indulni, a pályázati tervek elkészíttetésétől eláll.

**Határidő**: értelem szerint

**Felelős:** Druskoczi Tünde polgármester

Druskóczi Tünde sk. polgármester